Primele imagini cu Dacia electrică. Cât costă modelul Spring.
Dacia electrică nu va mai fi prezentată la Salonul Auto de la Geneva, care a fost anulat din cauza temerilor legate de coronavirus. Primul model electric al Dacia, care ar urma să coste de la 15.000 de euro în sus, a fost dezvăluit online. Dacia electrică va avea o autonomie de 250 de kilometri şi ar urma să fie produsă în Maroc.
Dacia a publicat primele imagini cu Spring, prima mașină complet electrică pe care o va produce. Modelul ar fi trebuit să fie prezentat la Salonul Auto de la Geneva, însă din cauza coronavirus evenimentul a fost anulat. Cu toate astea, Dacia a publicat online câteva imagini cu modelul și urmează să facă o lansare tot online, astăzi. Foto: Dacia.ro.